Sam Smith

Samuel Frederick „Sam“ Smith (* 19. máj 1992, Londýn, Anglicko) je anglický spevák-skladateľ. V októbri 2012 ho preslávila spolupráca na prelomovom singli „Latch“ od skupiny Disclosure, ktorá dosiahla 11. priečku v britskom singlovom rebríčku. Ďalej s Naughty Boy spolupracoval na singli „La La La“, ktorý sa stal jeho prvým singlom číslo jeden, v máji 2013.

V decembri 2013 bol nominovaný na Brit Critics' Choice Award 2014 a v ankete BBC's Sound of 2014, obe vyhral. V máji 2014 vydal pod vydavateľstvom Capitol Records UK svoj debutový štúdiový album s názvom In the Lonely Hour. Vedúci singel, „Lay Me Down“ bol vydaný pred „La La La“. Druhý singel s názvom „Money on My Mind“, sa stal jeho druhým singlom číslo jeden v Spojenom kráľovstve. Jeho tretí singel s názvom „Stay with Me“ dosiahol medzinárodný úspech a obsadil prvú priečku v britskom rebríčku a druhú v americkom rebríčku Billboard Hot 100. Pieseň, „I'm Not the Only One“ sa stala štvrtým singlom a dosiahla číslo päť v oboch krajinách. Piaty singel, „Like I Can“, obsadil deviate miesto v Spojenom kráľovstve. 

V decembri 2014 obdržal šesť nominácií Grammy Awards, a na 57. ročníku udeľovania cien Grammy vyhral štyri z nich: Najlepší nováčik, Nahrávka roka, Pieseň roka („Stay with Me“), a Najlepší vokálny popový album (In the Lonely Hour). Na Brit Awards, vyhral ceny v kategórii „Britský objav roka“ a „Cena za celosvetový úspech“. V októbri 2015 vydal pieseň s názvom „Writing's on the Wall“, ako ústrednú pieseň k filmu Jamesa Bonda, Spectre. Sam za túto pieseň dosiahol Guinnessov rekord, pretože sa stala prvou Bondovou piesňou, ktorá obsadila prvú priečku v Spojenom kráľovstve. V januári 2016 vyhral za túto pieseň aj Zlatý glóbus za najlepšiu filmovú pieseň.

Diskografia 
 In the Lonely Hour (2014)

 The Thrill of It All (2017)
 Love Goes (2020)

Turné 

 In the Lonely Hour Tour (2015)
 The Thrill of It All Tour (2018)

Referencie

Zdroj 

Osobnosti z Londýna
Anglickí popoví speváci
Anglickí souloví hudobníci
Anglickí speváci-skladatelia
Držitelia ceny Brit Award
Držitelia ceny Grammy
Držitelia ceny Zlatý glóbus
Feministi
Britské LGBT osobnosti
Interpreti Capitol Records